《夜登晴川阁》
清代·张裕钊

霜高野迥浩无声，河汉西流北斗横。杰阁拿云天一握，大江流月夜三更。

棕鞋桐帽无人共，汀鹭沙鸥与我清。尘世劳劳真醉梦，若为静处老余生。

作者简介：（1823—1894）湖北武昌（今鄂州市）人，字廉卿。道光二十六年举人，授内阁中书。文字渊懿，历主江宁、湖北、直隶、陕西各地书院，成就后学甚众。研究训诂，专主音义。善书，工古文，为晚清一大家。有《左氏服贾注考證》、《今文尚书考證》、《濂亭文集》。